ΓΡΑΠΤΗ ΕΡΩΤΗΣΗ E-0098/00

υποβολή: Camilo Nogueira Romn (Verts/ALE) προς την Επιτροπή

(26 Ιανουαρίου 2000)

Θέμα: Εφαρμογή της αρχής της εταιρικότητας κατά την εκπόνηση του Σχεδίου Περιφερειακής Ανάπτυξης 2000-2006 των Αυτόνομων Κοινοτήτων του ισπανικού κράτους του Στόχου 1

Τον Οκτώβριο του 1999πέβαλα προς την Επιτροπή γραπτή ερώτηση (αριθ. P-1798/99)(1) σχετικά με την εφαρμογή της αρχής της εταιρικότητας κατά την εκπόνηση του Σχεδίου Περιφερειακής Ανάπτυξης 2000-2006 των Αυτόνομων Κοινοτήτων του ισπανικού κράτους του Στόχου 1, επειδή το βασικό αυτό έγγραφο, στο οποίο περιλαμβάνονται οι κύριες επενδύσεις που προορίζονται για την ανάπτυξη, τη δημιουργία απασχόλησης και τα συγκοινωνιακά δίκτυα, δεν εξετάσθηκε από το Κοινοβούλιο της Γαλικίας.

Ο Επίτροπος Michel Barnier, στην απάντησή του, επιφυλάχθηκε να απαντήσει οριστικά όταν θα έφθανε στις Βρυξέλλες το σχετικό έγγραφο, διαβεβαιώνοντάς με ότι, εν πάση περιπτώσει, σύμφωνα με τα άρθρα 15 και 16 του Κανονισμού (ΕΚ) 1260/1999(2) του Συμβουλίου σχετικά με τα διαρθρωτικά ταμεία, τα κράτη μέλη οφείλουν όντως να τοποβάλουν στην Επιτροπή κατόπιν διαβουλεύσεως με τους εταίρους, δεδομένου ότι ο κανονισμός ορίζει ότι το σχέδιο αυτό πρέπει να περιλαμβάνει απολογισμό των διατάξεων που τέθηκαν σε εφαρμογή για διαβούλευση με τους εταίρους.

Τώρα που το εν λόγω σχέδιο έχει πλέον περιέλθει στην Επιτροπή, ποιά μέτρα προτίθεται να λάβει η τελευταία για να καταστήσει σεβαστή την αρχή της εταιρικότητας και των αρμοδιοτήτων των Αυτόνομων Κοινοτήτων, συγκεκριμένα δε στη Γαλικία, λαμβάνονταςπόψη ότι το ισπανικό κράτος αγνόησε παντελώς το Κοινοβούλιό της, κατά την εκπόνηση του Σχεδίου Περιφερειακής Ανάπτυξης, θίγοντας τις αρμοδιότητές του ως οργάνουπεύθυνου για την οικονομική και κοινωνική ανάπτυξη της χώρας;

(1) ΕΕ C 203 E της 18.7.2000, σελ. 51.

(2) ΕΕ L 161 της 26.6.1999, σελ. 1.

Απάντηση του κ. Barnier εξ ονόματος της Επιτροπής

(10 Μαρτίου 2000)

Ο κανονισμός (ΕΚ) αριθ. 1260/99 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(1), στο άρθρο 8, προβλέπει ότι οι κοινοτικές δράσεις έχουν σταματήσει στο πλαίσιο μιας στενής διαβούλευσης επονομαζόμενης εταιρικής σχέσης, μεταξύ της Επιτροπής και του κράτους μέλους καθώς και με τις αρχές και τους οργανισμού που έχουν καθορισθεί από το κράτος μέλος στο πλαίσιο των εθνικών κανόνων και των παρουσών πρακτικών κυρίως: οι περιφερειακές και τοπικές αρχές και οι άλλες αρμόδιες δημόσιες αρχές" οι οικονομικοί και κοινωνικοί εταίροι" κάθε άλλος κατάλληλος οργανισμός σε αυτό το πλαίσιο. Οι εν λόγω αρχές και οργανισμοί που έχουνποδειχθεί από το κράτος μέλος ονομάζονται εταίροι.

Σχετικά με τα σχέδια περιφερειακής ανάπτυξης (ΣΠΑ), τα άρθρα 15 και 16 του προαναφερθέντος κανονισμού προβλέπουν σχετικά ότι τα σχέδια έχουνποβληθεί από το κράτος μέλος στην Επιτροπή κατόπιν διαβούλευσης των εταίρων και αφορούν την περίληψη των διατάξεων που τίθενται για καθοδήγηση των εταίρων.

Στο σχέδιο περιφερειακής ανάπτυξης για τις επιλέξιμες περιοχές του στόχου 1, όπως παρουσίασε η ισπανική κυβέρνηση στις 29 Οκτωβρίου 1999, αφιερώνεται ένα κεφάλαιο στην εφαρμογή της εν λόγω αρχής της εταιρικής σχέσης. Η ανωτέρω εξηγεί κυρίως ότι οι αυτόνομες κοινότητες έχουν συνεργαστεί εξ αρχής για τη σύλληψη, την κατάρτιση και τη σύνταξη του εν λόγω σχεδίου και είχαν επανειλημμένως την ευκαιρία να γνωστοποιήσουν την άποψή τους και να φέρουν τροποποιήσεις στο τελικό σχέδιο.

Δεδομένου ότι, σύμφωνα με τον κανονισμό (ΕΚ) αριθ. 1260/99, εναπόκειται στο κράτος μέλος να ορίσει αυτούς τους εταίρους, η Επιτροπή θεωρεί ότι η ισπανική κυβέρνηση έχει ανταποκριθεί στιςποχρεώσεις της όσον αφορά το σεβασμό της αρχής της εταιρικής σχέσης στην κατάρτιση του εν λόγω σχεδίου περιφερειακής ανάπτυξης.

(1) ΕΕ L 161 της 26.6.1999.